Xios

— Sol admriális Nasscal parancsnoknak, a parancsnok visszatérésekor

A **Xios** egy főleg vízzel borított világ a 72-es Szektorban, a Cados-rendszerben.

A bolygó történelme igencsak egyhangú, azonban a Köztársaság utolsó éveiben igencsak viharos változások indultak meg. Leváltották királyukat és véres polgárháborúkba kezdtek.

A Klónháborúk idején konföderációs vezetés volt hatalmon, később azonban a Birodalom vonta fennhatósága alá. A planétán tevékenykedő Szabad Xios nevű terrorszervezet azonban többször is kísérletet tett annak felszámolására.

## **Leírás**

Főleg vízzel borított planéta, két nagyobb kontinenssel. Xios I a nagyobbik kontinens, Xios II a kisebbik. A kontinensek élővilága és lakottsága hasonló volt, ugyanis Xios I nyugati része elsivatagosott sé lakhatatlan. Az ötezer éves kultúrával rendelkező bolygónak nincsen holdja, űrállomása pedig csak a BBY 7-ig volt.

## **Xiosi - Fajleírás**

A bolygó népe, a Xiosi egy rendkívül értelmes, humanoid faj.

Képviselői csupán annyiban térnek el az embertől, hogy bőrük árnyalata halványsárga, minden egyéb részletben viszont pontosan megegyező. A faj különlegessége hogy a haj és szemszínek teljesen megegyezőek. Ezek azonban csak fekete, vörös és kék színűek lehetnek.

Átlagos magasságuk és testalkatuk teljesen megegyező az emberekével.

## **Történelem**

### **Korai történelem**

A bolygón egyetlen őshonos fajt élt csupán, nem ismertek korábbi bevándorlók, vagy később csatlakozott egyéb népek.

A Xiosi nép vezetője a király volt, akinek hatalmát évezredekig nem merte senki sem kétségbe vonni, annak ellenére sem, hogy végletekig kizsákmányolta alattvalóit. A király mindenáron próbálta azonban népét megóvni a agalaktikus konfliktusoktól, így mindennemű üzletbe hajlandó volt belemenni, hogy bolygója szuvenaritását megőrizze. Ha kellett köztársasági volt, ha kellett, akkor pedig sith.

### **Belháborúk és szeparatista uralom**

A bolygó földrajzilag felosztható két nagy kontinensre, a Xios I-re és Xios II-re. Ez a két kontinens szolgálta az alapot a Xiost félbeszakító, évtizedekig tartó véres polgárháborúnak.

BBY 62 körül egy ismeretlen tettesekből álló szakadár csoport rátámadt a xiosi királyra és megölte azt. A vezető halála után a befolyásos hűbéresek, hadurak elkezdtek marakodni az utód nélküli uralkodó hagyatékán és véres polgárháború kezdődött. Először a kisebb hadurak szedték szét egymást, azonban a harcok javának végeztével csupán két hadúr maradt: Xios I vezére és Xios II vezére. A vezérek mindketten a mindent eldöntő végső csatára készültek, mikor komoly problémába ütköztek.

A több évig elhúzódó háborúzások teljesen kimerítették a gazdaságot és a hadiipart. A katonai morál pedig a földet súrolta. Mindkettő vezér - bár erről nem tudva - ugyanazon eredményre jutott. Segítséget kell kérnie vagy a Köztársaságtól, vagy a Konföderációtól.

Bár Xios I vezére gyorsabb volt, a Köztársaság még hónapokig nem kerített sort ügyük megtárgyalására. Mire azonban napirendre vették volna, Xios II vezére támogatási kérelme már a tettlegességig is fajult. A Szeparatista Szenátus azonnali támogatást nyújtott, hetek alatt elsöpörték a kimerült Xios I hadsereget és Xios I vezetőjét megölték.

### **Látszólagos béke**

A Szeparatisák totális győzelmük után bár nem tartották megszállás alatt a bolygót, erősen magukhoz láncolták a vezetőséget.

Miután kivonultak, Xios II korábbi urát eltávolították és bábokat ültettek a Xios II vezetőség által uralt teljes Xios tetejére. Ebben az időben több üzem és fontos gyár épült/épült újjá, látszólagos békés időszak állt fent. (Ekkor került az űrállomás is helyére)

A megmaradt Xios I-es polgárokat viszont egy életre megbillogozták, teljes elnyomásban tartották őket a II-esek. Kényszeríteték őket, hogy az alkarjukra tetováltassák, hogy ők I-esek és megtagadtak tőlük minden magasabb tisztséget és politikai szerepet. A II-esek a háború kitörését is az I-esekre verték, emiatt pedig állandó megaláztatásban volt részük.

### **Birodalmi uralom**

A 66-os parancs idején a Szeparatista vereséget követően birodalmiak érkeztek a bolygóra és Ralf Castillon moff utasítására a Xios II vezetésének minden tagját elítélték hadbíróságon. Castillon moff parancsba kapta, hogy a bolygót bányászati érdekek miatt meg kell tartania a Birodalom oldalán, nem kerülhet az EKGRP kezébe. Feladata volt a béke elhozása, tehát egységesíteni akarta a bolygó lakosait, annak ellenére, hogy a II-esek keményen tiltakoztak.

Úgy látta legjobbnak, hogyha Xios új, Birodalom párti vezetőségben egyenlő arányban lesznek jelen mindkét féltől. így a bolygó vezetését egyenlően osztotta meg BBY 17-ben. A bolygó gazdaságát birodalmi segítséggel indították újra, majd helyőrségeket telepítettek és elbontották a kontinenseket elhatároló falakat és táborokat, ahová az I-eseket kényszerítették. A Birodalom hatalmas megtorlást tartott, többezer elnyomással vádolt katonát és II-es tisztet végeztek ki. Ezután évekig tartó rend következett, melyet a Birodalom vasmarokkal tartott. Nem tett különbséget a polgárok közt.

A bolygó vezetési közpotnja a Xios egyetlen űrállomásán kapott helyet, mondván hogy az korábban is semleges zóna volt.

#### **A Szabad Xios mozgalom kezdetei**

A Birodalom uralma alatt több II-es szakadár csoport alakult meg a bolygón, akik felélesztették a régi ellentéteket és minden szenvedésük egyedüli okozójául az I-eseket nevezték meg. Egyik első megjelenése ezeknek a szervezeteknek egy birodalmi tárgyaláson történt. Az ekkor még nem egységes szervezetet alkotó Szabad Xios mozgalom tagjai előre kitervelték, hogy kihasználják Castillon moff leváltását és saját kezükbe veszik az irányítást. Mozgalmuk megindítására egy igen hatásos eseményt akartak szervezni. A tárgyalás miatt az űrállomáson az RBF magasrangú tisztviselői is ott lettek volna az általuk hazugnak megnevezett Birodalom-párti Xios vezetőséggel. Két legyet ütöttek volna egy csapásra, azonban az RBF tagokat szállító siklók késtek a trágyalásról, így a bomba előbb robbant. Csupán a Xios aktuális vezetőségét végezték ki, azonban ez is elég volt. Kikiáltották saját függetlenségüket és harcot hirdettek az I-esek elen.

A robbantás után végleg egyesült Szabad Xios mozgalom. Alapelveik közt közt megfogalmazták, hogy nem kérnek ők sem a Lázadókból sem a Birodalomból. Vissza akarják szerezni régi hatalmukat és megszilárdítani azt.

#### **A Szabad Xios legyőzése és a szervezet utóhatása**

A rendkívül veszélyes katonai csoport az új - Drageve-féle - vezérkar beiktatásakor már többezer fővel és lopott fegyverrel rendelkezett, számuk pedig csak egyre jobban gyarapodott.

Az új birodalmi vezérkar tagjai a probléma orvoslására blokádot rendeltek a bolygó fölé és katonailag is támogatták az I-eseket. Eleinte nem értek el áttörő sikereket, azonban Ganner Sol admirális kinevezése után a mérleg nyelve már a Birodalom felé dőlt. Kemény harcok folytak a Szabad Xios ellen, akik készek voltak bármilyen brutális tömegirtásra (erre több példa is volt) és kegyetlenül bántak mindenkivel aki nem II-es.

A konfliktusnak egy szerződés vetett véget a Haas Consortiummal. A Birodalom a bolygó végső lerohanását tervezte éppen, mikor hívás érkezett Rentonról. A Szabad Xiosszal már korábban is szoros kapcsolatot létesítő Haas Consortium akkori vezetője - Esel Raddo - felajánlotta, hogy hajlandóak együttműködni a Birodalommal, ha hagyják, hogy a Szabad Xios mozgalom tagjai szabadon távozhassanak a bolygóról. Így Sol sorhajókapitány felvette a kapcsolatot a Cadosi Birodalmi Főparancsnoksággal és továbbította a vezér üzenetét. Drageve nagymoff válaszul egy megnemtámadási szerződés megkötését ajánlotta fel, amely - szerinte - mindkét félnek előnyére válhatna. Raddo - hogy megmentse a Szabad Xiosnál szolgáló embereket - elfogadta az ajánlatot és belement a paktumba.

A megmarad Szabad Xios harcosok végül a Haas Consortium fő földi erejének tagjává váltak.

## **Gazdaság és politika**

A bolygó regionálisan sosem volt jelentős kereskedelmi szempontból, alapvetően önellátásra rendeződtek be a gazdaságuk.

A királyság megdöntéséig állt fent ez a jóléti helyzet, azonban a folyamatos háborúzások és gazdaság teljes szétverése után a lakosság teljesen kiszolgáltatottá vált elláttó rendszerek hiányában. Először a szeparatisták segítettek visszaállítani a gazdaságot, másodszor pedig a Szabad Xios mozgalom csatározásai miatt kellett a Birodalomnak segélyeznie. A 66-os parancs után a bolygó minden tekintetben a Birodalom támogatásait élvezte, bár a háborús években a gyárak egy részét a Szabad Xios hasznátja fegyvergyártásra.

A Szabad Xios által elfoglalt fejtéseket végül a Rithun visszavette és újraindította a kitermelést. Birodalmi pártok terén a befolyás inkább az RBN részről volt a legerősebb.

## **Hadviselés**

A bolygó fő hadereje a Birodalmi Hadsereg és a Szabad Xios csoport volt korábban, azonban a terrorszervezet támadásai miatt több I-es beállt rohamosztagosnak is. A civileket a háború idejére mélyen a hátországba telepítették, azonban a béke visszaállításakor már újra visszatérhettek.

A Birodalom uralma alatt a legnagyobb védelmet számára Cados közelsége jelentette és a Flotta.